Hierdie artikel behoort versmelt te word met Aërodinamika. Aërodinamika is die studie van die beweging van lugmolekuses. In hierdie artikel word die invloed van lugstrome op onder andere die romp, vlerke en stert van 'n bewegende vliegtuig ondersoek. Wanneer 'n vliegtuig deur die lug beweeg, is daar lug wat van voor af om die vlerk vloei. Aan die voorkant van die vlerk word hierdie lugstroom in twee verdeel. Een deel vloei oor die bokant en die an­der deel langs die onderkant van die vlerk, en aan die agterkant van die vlerk kom hulle weer bymekaar. Die vlerk is so ontwerp dat die voorkant dik en rond is, terwyl dit geleidelik smaller na agter word. Die bokant loop met 'n boog na agter, terwyl die onderkant reguit na agter loop. Die lugdeeltjies wat oor die bokant vloei, het weens die gekromde op­pervlak 'n langer pad om te volg as die deeltjies wat langs die gelyke onderkant beweeg. Dit het tot ge­volg dat die deeltjies bo-oor die vlerk vinniger as die deeltjies aan die onderkant beweeg. As dit nie gebeur nie, sal 'n lugleegte agter die vlerk ontstaan, omdat die natuur sulke ongelyke toestande nie duld nie.